projecte-aina/catalan_government_crawling huggingface dataset:
En aquest cas cal atenir-se al que disposa l'apartat 3.b).3r ii) de la disposició addicional quarta.
Només es pot incloure la cessió en pagament de béns o drets als creditors sempre que els béns o drets cedits no siguin necessaris per a la continuació de l'activitat professional o empresarial i que el seu valor raonable, calculat d'acord amb el que disposa l'article 94.5, sigui igual o inferior al crèdit que s'extingeix.
En aquest cas cal atenir-se al que disposa l'apartat 3. ii 3r de la disposició addicional quarta.
Només es pot incloure la cessió en pagament de béns o drets als creditors sempre que els béns o drets cedits no siguin necessaris per a la continuació de l'activitat professional o empresarial i que el seu valor raonable, calculat d'acord amb el que disposa l'article 94.2, sigui igual o inferior al crèdit que s'extingeix.
Tan aviat com sigui possible, i en qualsevol cas amb una antelació mínima de vint dies naturals a la data prevista per a la celebració de la reunió, el mediador concursal ha de remetre als creditors, amb el consentiment del deutor, un pla de pagaments dels crèdits pendents de pagament a la data de la sol·licitud, en el qual l'espera o moratòria no pot superar els tres anys i en el qual la quitança o condonació no pot superar el 25 per cent de l'import dels crèdits.
El pla de pagaments s'ha d'acompanyar d'un pla de viabilitat i ha de contenir una proposta de compliment regular de les noves obligacions, incloent-hi, si s'escau, la fixació d'una quantitat en concepte d'aliments per al deutor i la seva família, i d'un pla de continuació de l'activitat professional o empresarial que desenvolupava.
El pla de pagaments ha d'incloure necessàriament una proposta de negociació de les condicions dels préstecs i crèdits, com també una còpia de l'acord o sol·licitud d'ajornament dels crèdits de dret públic o, almenys, de les dates de pagament d'aquests, si no s'han de satisfer dins els terminis de venciment.
La proposta també pot consistir en la cessió de béns als creditors en pagament dels deutes.
Dins els deu dies naturals posteriors a l'enviament de la proposta d'acord pel mediador concursal als creditors, aquests poden presentar propostes alternatives o propostes de modificació.
Transcorregut aquest termini, el mediador concursal ha de remetre als creditors el pla de pagaments i viabilitat final acceptat pel deutor.
El mediador concursal ha de sol·licitar immediatament la declaració de concurs de creditors si, dins el termini esmentat a l'apartat 3 d'aquest article, decideixen no continuar les negociacions els creditors que representin almenys la majoria del passiu que necessàriament pugui estar afectat per l'acord, exclosos els crèdits amb garantia real els titulars dels quals no hagin comunicat la voluntat d'intervenir-hi o qualsevol creditor de dret públic.
Una vegada sol·licitada l'obertura de l'expedient, el deutor pot continuar la seva activitat laboral, empresarial o professional.
Des de la presentació de la sol·licitud, el deutor s'ha d'abstenir de sol·licitar la concessió de préstecs o crèdits, ha de retornar a l'entitat les targetes de crèdit de què sigui titular i s'ha d'abstenir d'utilitzar cap mitjà electrònic de pagament.
Des de la publicació de l'obertura de l'expedient i per part dels creditors que puguin estar afectats pel possible acord extrajudicial de pagaments, no es pot iniciar ni continuar cap execució sobre el patrimoni del deutor mentre es negocia l'acord extrajudicial fins a un termini màxim de tres mesos.
Se n'exceptuen els creditors de crèdits amb garantia real, cas en què, l'inici o la continuació de l'execució depèn de la decisió del creditor.
El creditor amb garantia real que decideixi iniciar o continuar el procediment no pot participar en l'acord extrajudicial.
Una vegada practicada l'anotació corresponent de l'obertura del procediment en els registres públics de béns, no es poden anotar respecte als béns del deutor instant embargaments o segrestos posteriors a la presentació de la sol·licitud del nomenament de mediador concursal, llevat dels que puguin correspondre en el curs de procediments seguits pels creditors de dret públic i els creditors titulars de crèdits amb garantia real que no participin en l'acord extrajudicial.
Des de la publicació de l'obertura de l'expedient, els creditors que puguin estar afectats per l'acord s'han d'abstenir de realitzar cap acte per millorar la situació en què es troben respecte al deutor comú.
Des de la publicació de l'obertura de l'expedient, els creditors que ho considerin oportú poden facilitar al mediador concursal una adreça electrònica perquè aquest els practiqui totes les comunicacions que siguin necessàries o convenients, i produeixen plens efectes les que es remetin a l'adreça proporcionada.
El creditor que disposi de garantia personal per a la satisfacció del crèdit, la pot exercir sempre que el crèdit contra el deutor hagi vençut.
El deutor que estigui negociant un acord extrajudicial no pot ser declarat en concurs, mentre no hi concorrin les circumstàncies que preveu l'article 5 bis.
En els deu dies següents a l'acceptació del càrrec, el mediador concursal ha de comprovar les dades i la documentació que ha aportat el deutor, i pot requerir-li que les complementi o esmeni, o instar-lo a corregir els errors que hi pugui haver.
Si consta l'adreça electrònica dels creditors perquè el deutor l'ha aportat o perquè aquells l'han facilitat al mediador concursal en els termes que s'indiquen a l'apartat c) de l'article 235.2, cal fer la comunicació a aquesta adreça electrònica.
En els 10 dies següents a l'acceptació del càrrec, el mediador concursal ha de comprovar les dades i la documentació que ha aportat el deutor, i pot requerir-li que les complementi o esmeni, o instar-lo a corregir els errors que hi pugui haver.
Si consta l'adreça electrònica dels creditors perquè el deutor l'ha aportat o perquè aquells l'han facilitat al mediador concursal en els termes que s'indiquen a l'apartat c de l'article 235.2, cal fer la comunicació a aquesta adreça electrònica.
Dins els deu dies següents a l'acceptació del càrrec, el mediador concursal ha de comprovar l'existència i la quantia dels crèdits i convocar el deutor i els creditors que constin a la llista presentada pel deutor, sempre que puguin resultar afectats per l'acord, a una reunió que s'ha de celebrar dins els dos mesos següents a l'acceptació, a la localitat on el deutor tingui el domicili.
En tots els casos, s'han d'excloure de la convocatòria els creditors de dret públic.
La convocatòria s'ha de fer per conducte notarial, per qualsevol mitjà de comunicació, individual i escrit, que n'asseguri la recepció.
Si hi consta l'adreça electrònica dels creditors perquè aquests l'han proporcionat al mediador concursal en els termes que indica l'apartat 4 de l'article 235, la comunicació s'ha de fer a l'adreça electrònica esmentada.
Una vegada rebuda la convocatòria, els creditors titulars de crèdits amb garantia real que voluntàriament vulguin intervenir en l'acord extrajudicial ho han de comunicar de manera expressa al mediador dins el termini d'un mes.
En el cas d'entitats asseguradores, el mediador designat ha de ser el Consorci de Compensació d'Assegurances.
El nomenament de mediador concursal ha de recaure en la persona natural o jurídica a qui correspongui de manera seqüencial d'entre les que figuren a la llista oficial que es publica al portal corresponent del Butlletí Oficial de l'Estat, la qual ha de ser subministrada pel Registre de mediadors i institucions de mediació del Ministeri de Justícia.
Una vegada que el mediador concursal accepti el càrrec, el registrador mercantil, el notari o la cambra oficial de comerç, indústria, serveis i navegació n'ha de donar compte per certificació o còpia remeses als registres públics de béns competents perquè en quedi constància per anotació preventiva al full registral corresponent, així com al Registre Civil i als altres registres públics que correspongui, ha de comunicar d'ofici l'obertura de negociacions al jutge competent per a la declaració de concurs i n'ha d'ordenar la publicació al Registre públic concursal.
El nomenament d'un mediador concursal ha de recaure en la persona natural o jurídica a la qual de manera seqüencial correspongui d'entre les que constin a la llista oficial que s'ha de publicar en el portal corresponent del Butlletí Oficial de l'Estat, la qual ha de subministrar el Registre de Mediadors i Institucions de Mediació del Ministeri de Justícia.
El mediador concursal ha de reunir, a més d'aquesta condició d'acord amb la Llei 5/2012, de 6 de juliol, de mediació en assumptes civils i mercantils, alguna de les que indica l'apartat 1 de l'article 27.
En tot el que no preveu aquesta Llei en relació amb el mediador concursal, cal atenir-se al que disposa en matèria de nomenament d'experts independents.
En acceptar el nomenament, el mediador concursal ha de facilitar al registrador mercantil o notari una adreça electrònica que compleixi les condicions que estableix l'article 29.6 d'aquesta Llei, en què els creditors poden fer qualsevol comunicació o notificació.
El registrador o el notari ha de procedir al nomenament d'un mediador concursal.
Una vegada el mediador concursal accepti el càrrec, el registrador mercantil o el notari ha de donar compte del fet per certificació o còpia remeses als registres públics de béns competents per a la seva constància per anotació preventiva en el full registral corresponent, com també en el Registre Civil i els altres registres públics que correspongui, ha de comunicar d'ofici l'obertura de negociacions al jutge competent per a la declaració de concurs i ordenar-ne la publicació en el Registre Públic Concursal.
La sol·licitud s'ha de fer mitjançant instància subscrita pel deutor, en la qual el deutor ha de fer constar l'efectiu i els actius líquids de què disposa, els béns i els drets de què és titular, els ingressos regulars previstos, una llista de creditors on consti la quantia i el venciment dels crèdits respectius, una relació dels contractes vigents i una relació de despeses mensuals previstes.
Aquesta llista de creditors també ha d'incloure els titulars de préstecs o crèdits amb garantia real o de dret públic sense perjudici que puguin no estar afectats per l'acord.
Si el deutor és una persona casada, llevat que estigui en règim de separació de béns, ha d'indicar la identitat del cònjuge, i ha de fer constar el règim econòmic del matrimoni, i si està legalment obligat a la tenidoria de comptabilitat, hi ha d'adjuntar també els comptes anuals corresponents als tres últims exercicis.
En cas que els deutors siguin empresaris o entitats inscriptibles, s'ha de sol·licitar la designació del mediador al registrador mercantil corresponent al domicili del deutor mitjançant una instància que pot ser cursada telemàticament, el qual ha de procedir a l'obertura del full corresponent, en cas que no consti inscrit.
En els altres casos, se n'ha de sol·licitar la designació al notari del domicili del deutor.
La sol·licitud s'ha d'inadmetre quan el deutor no justifiqui el compliment dels requisits legalment exigits per arribar a un acord extrajudicial, quan el deutor es trobi en alguna situació de les que preveuen els apartats 3 o 4 de l'article 231 d'aquesta Llei i quan falti algun dels documents exigits o els presentats siguin incomplets.
Si es planteja l'incident concursal a què es refereix l'article 64.8 d'aquesta Llei, la demanda s'ha de formular d'acord al que estableix l'article 437 de la Llei d'enjudiciament civil; el secretari judicial ha d'advertir, si s'escau, la part dels defectes, omissions o imprecisions en què hagi incorregut en redactar la demanda, a fi que els solucioni dins el termini de quatre dies, amb advertència que, si no ho efectua, se n'ha d'ordenar l'arxivament.
Si la demanda és admesa pel jutge, el secretari judicial ha d'assenyalar dins els 10 dies següents el dia i l'hora en què ha de tenir lloc l'acte del judici, i citar els demandats amb lliurament de còpia de la demanda i altres documents, i ha de transcórrer en tot cas un mínim de quatre dies entre la citació i l'efectiva celebració del judici, que ha de començar amb l'intent de conciliació o avinença sobre l'objecte de l'incident.
Si no s'aconsegueix, l'actor s'ha de ratificar en la demanda o ampliar-la sense alterar substancialment les pretensions, contestant oralment el demandat, i les parts han de proposar a continuació les proves sobre els fets en els quals no hi hagi conformitat, i el procediment ha de continuar de conformitat amb els tràmits del judici verbal de la Llei d'enjudiciament civil, si bé després de la pràctica de la prova s'ha d'atorgar a les parts un tràmit de conclusions.
Si es planteja l'incident concursal a què es refereix l'article 64.8 d'aquesta Llei, la demanda s'ha de formular d'acord amb el que estableix l'article 437 de la Llei d'enjudiciament civil; el jutge ha d'advertir, si s'escau, a la part dels defectes, les omissions o les imprecisions en què s'hagi incorregut a l'hora de redactar la demanda, a fi que els esmeni dins el termini de quatre dies, amb l'advertència que, si no fa, n'ordenarà l'arxivament.
Si la demanda és admesa, el jutge ha d'assenyalar dins els 10 dies següents el dia i l'hora en què ha de tenir lloc l'acte del judici, citar els demandats i lliurar-los una còpia de la demanda i altres documents; en tot cas hi ha d'haver un mínim de quatre dies entre la citació i la celebració efectiva del judici, que comença amb l'intent de conciliació o avinença sobre l'objecte de l'incident.
Si no s'aconsegueix, l'actor es ratifica en la seva demanda o l'amplia si no altera substancialment les seves pretensions, contesta oralment al demandat i a continuació proposa a les parts les proves sobre els fets en què no hi ha conformitat; el procediment continua de conformitat amb els tràmits del judici verbal de la Llei d'enjudiciament civil, si bé després de la pràctica de la prova s'atorga a les parts un tràmit de conclusions.
Només s'han de citar les parts per a la vista quan s'hagi presentat escrit de contestació a la demanda, hi hagi discussió sobre els fets i aquests siguin rellevants segons el parer del jutge, i s'hagin proposat en els escrits d'al·legacions mitjans de prova, amb la declaració prèvia de la seva pertinència i utilitat.
Aquesta vista s'ha de desenvolupar de la forma que preveu l'article 443 de la Llei d'enjudiciament civil per als judicis verbals.
Si passa altrament, el jutge ha de dictar sentència sense més tràmits.
El mateix ha de fer quan l'única prova que resulti admesa sigui la de documents, i aquests ja s'hagin aportat al procés sense resultar impugnats, o quan només s'hagin aportat informes pericials, i ni les parts ni el jutge sol·licitin la presència dels pèrits en el judici per a la ratificació del seu informe.
En qualsevol dels supòsits que preveu el paràgraf anterior, si en l'escrit de contestació es plantegen qüestions processals o se susciten pel demandant a la vista d'aquest escrit en el termini de cinc dies des que se li va donar trasllat, el jutge les ha de resoldre dictant la resolució que sigui procedent conforme al que disposa la Llei d'enjudiciament civil per a la resolució escrita d'aquest tipus de qüestions conforme al que preveu l'audiència prèvia del judici ordinari.
Si la decisió és la de continuar el procés, ha de dictar sentència en el termini de deu dies.
Contestada la demanda o transcorregut el termini per fer-ho, el procés continua d'acord amb els tràmits del judici verbal de la Llei d'enjudiciament civil.
En la interlocutòria de declaració de concurs el jutge s'ha de pronunciar sobre l'admissió a tràmit de la proposta de conveni presentada pel deutor amb la seva sol·licitud.
L'administrador concursal ha d'avaluar la proposta de conveni presentada pel deutor, dins del termini de deu dies a comptar de la publicació de la declaració de concurs.
L'acceptació de la proposta de conveni s'ha de fer per escrit.
Els creditors que no s'hagin adherit abans a la proposta de conveni presentada pel deutor ho poden fer fins a cinc dies després de la data de presentació de l'informe de l'administrador concursal.
Dins dels tres dies següents a aquell en què hagi finalitzat el termini per formular adhesions, el secretari judicial ha de verificar si la proposta de conveni assoleix la majoria legalment exigida i ha de proclamar el resultat mitjançant un decret.
Si la majoria resulta obtinguda, el jutge, immediatament després de l'expiració del termini d'oposició a l'aprovació judicial del conveni, ha de dictar sentència aprovatòria, llevat que s'hagi formulat oposició a l'esmentada aprovació o sigui procedent rebutjar-la d'ofici.
Si hi ha oposició, el secretari judicial ha d'admetre la demanda i el jutge pot requerir l'impugnant que presti caució pels danys o perjudicis que per a la massa passiva i activa del concurs pugui suposar la demora en l'aprovació del conveni.
El jutge pot aplicar el procediment abreujat quan, un cop vista la informació disponible, consideri que el concurs no revesteix especial complexitat, atenent les circumstàncies següents:
Que la llista presentada pel deutor inclogui menys de cinquanta creditors.
Que l'estimació inicial del passiu no superi els cinc milions d'euros.
Que la valoració dels béns i drets no arribi als cinc milions d'euros.
Quan el deutor sigui una persona natural el jutge ha de valorar especialment si respon o és garant dels deutes d'una persona jurídica i si és administrador d'alguna persona jurídica.
El jutge també pot aplicar el procediment abreujat quan el deutor presenti proposta anticipada de conveni o una proposta de conveni que inclogui una modificació estructural per la qual es transmeti íntegrament el seu actiu i el seu passiu.
El jutge ha d'aplicar necessàriament el procediment abreujat quan el deutor presenti, juntament amb la sol·licitud de concurs, un pla de liquidació que contingui una proposta escrita vinculant de compra de la unitat productiva en funcionament o que el deutor hagi cessat completament en la seva activitat i no tingui en vigor contractes de treball.
El jutge, d'ofici, a requeriment del deutor o de l'administració concursal, o de qualsevol creditor, en qualsevol moment, un cop vista la modificació de les circumstàncies que preveuen els apartats anteriors i atenent a la major o menor complexitat del concurs, pot transformar un procediment abreujat en ordinari o un procediment ordinari en abreujat.
El jutge ha d'aplicar un procediment especialment simplificat quan el deutor sigui una persona natural o persona jurídica que, de conformitat amb la legislació mercantil, estigui autoritzada a presentar un balanç abreujat i, en tots dos casos, l'estimació inicial del passiu no superi els 10.000.000 d'euros.
En qualsevol moment de la tramitació d'un concurs ordinari en qual quedi de manifest la concurrència dels requisits esmentats a l'apartat anterior, el jutge del concurs ha d'ordenar, d'ofici o a instància de part, la conversió al procediment abreujat sense retrotreure les actuacions practicades fins aleshores.
També pot ordenar, amb idèntics pressupòsits i efectes, la conversió inversa quan quedi de manifest que en un procediment abreujat no hi concorre algun dels requisits exigits.
El jutge pot aplicar un procediment especialment simplificat quan el deutor sigui una persona natural o una persona jurídica que, d'acord amb la legislació mercantil, estigui autoritzada a presentar un balanç abreujat i, en els dos casos, l'estimació inicial del seu passiu no superi 1.000.000 d'euros.
En qualsevol moment de la tramitació d'un concurs ordinari en el qual quedi de manifest la concurrència dels requisits esmentats a l'apartat anterior, el jutge del concurs, d'ofici o a instància de part, pot ordenar la conversió al procediment abreujat sense retrotraure les actuacions practicades fins aleshores.
També pot ordenar, amb idèntics supòsits i efectes, la conversió inversa quan quedi de manifest que en un procediment abreujat no hi concorre algun dels requisits exigits.
Contra la interlocutòria que concedeixi o denegui l'autorització sol·licitada no es pot presentar cap altre recurs que el de reposició.
Contra la interlocutòria que concedeixi o denegui l'autorització sol·licitada no es pot presentar cap altre recurs que el de reposició, sense perjudici del dret de les parts a plantejar la qüestió a través de l'incident concursal.
Declarat el concurs, el secretari judicial ha d'impulsar d'ofici el procés.
El jutge ha de resoldre sobre el desistiment o la renúncia del sol·licitant del concurs, amb l'audiència prèvia dels altres creditors reconeguts a la llista definitiva.
Durant la tramitació del procediment, els incidents no tenen caràcter suspensiu, llevat que el jutge, de manera excepcional, així ho acordi motivadament.
Quan la Llei no fixi un termini per dictar una resolució, s'ha de dictar sense dilació.
Declarat el concurs, l'impuls processal és d'ofici.
El jutge ha de resoldre sobre el desistiment o la renúncia del sol·licitant del concurs, prèvia audiència dels altres creditors reconeguts a la llista definitiva.
Durant la tramitació del procediment, els incidents no tenen caràcter suspensiu, llevat que el jutge, de manera excepcional, ho acordi de manera motivada.
Quan la llei no fixi un termini per dictar una resolució judicial, s'ha de dictar sense dilació.
Els creditors no compareguts en la forma escaient poden sol·licitar al jutjat l'examen d'aquells documents o informes que constin en les actuacions sobre els seus respectius crèdits, i per fer-ho han d'anar a l'oficina judicial personalment o per mitjà d'un lletrat o procurador que els representi, els quals per a aquest tràmit no estan obligats a personar-se*.
* El suplement en català del BOE no coincideix amb el text en castellà i ho tradueix per: "els qui per a aquest tràmit no estiguin obligats a personar-se".
Els creditors no compareguts en forma poden sol·licitar al jutjat l'examen dels documents o els informes que constin en les actuacions sobre els seus crèdits respectius, i per a això poden acudir a la secretaria del jutjat personalment o per mitjà d'un lletrat o un procurador que els representi, els quals per a aquest tràmit no estan obligats a personar-se.
L'administració concursal ha de ser oïda sempre sense necessitat de compareixença en forma, però quan intervinguin en incidents o recursos ho han de
La direcció tècnica d'aquests incidents i recursos s'entén inclosa en les funcions del lletrat membre de l'administració concursal.
El que disposa aquest article s'entén sense perjudici del que estableix per a la representació i la defensa dels treballadors a la Llei de procediment laboral, incloses les facultats atribuïdes als graduats socials i als sindicats per a l'exercici de totes les accions i recursos que siguin necessaris en el procés concursal per a l'efectivitat dels crèdits i drets laborals, i de les administracions públiques en la normativa processal específica.
Els administradors concursals han de ser oïts sempre sense necessitat de compareixença en forma, però quan intervinguin en recursos o incidents ho han de fer assistits d'un lletrat.
Com a regla general, la direcció tècnica d'aquests recursos s'entén inclosa en les funcions del membre lletrat de l'administració concursal.